Verevä

Verevä () on maalaiskunta Leningradin alueen Hatsinan piirissä Venäjällä. Sen hallinnollinen keskus on Mosinanmyllyn eli Pienen-Verevän kylä (ven. Maloje Verevo), joka sijaitsee viisi kilometriä Hatsinasta pohjoiseenProjekt, s. 44.. Kunnassa on 7 200 ja keskuskylässä 4 200 asukasta (vuonna 2017).

Maantiede
Verevän kunnan pinta-ala on 50,17 neliökilometriäGeneralnyi plan, s. 28.. Se rajoittuu idässä Hatsinan piirin Patamäen, etelässä Novyi Svetin ja Hatsinan, lounaassa Puutostin ja lännessä Taaitsan kuntiin, pohjoisessa Leningradin alueen Lomonosovin piiriin ja koillisessa Pietarin kaupunkiinGeneralnyi plan, s. 14.. Pinta-alasta 66,7 % on maatalousmaata, 15,9 % asuinaluetta, 13,8 % teollisuusaluetta ja 3,4 % metsää.

Alue on etelään ja kaakkoon viettävää moreenitasankoaGeneralnyi plan, s. 20.. Vesistöjä ovat Inkereenjoki ja sen sivujoki Verevä (ven. Verevka) sekä Liihanjoki (Ligovka)Generalnyi plan, s. 18.. Hyötykaivannaisiin kuuluvat turve ja hiekkaGeneralnyi plan, s. 27.. Kunnan alueella sijaitsee osa Taaitsan kartanon suojelualueestaGeneralnyi plan, s. 38..

Asutus
Kuntaan kuuluu 19 asutuskeskusta. Kyliä ovat Isora (ven. Ižora), Jäniskylä (Zaitsevo), Kiurula (Kirlovo), Kommola eli Vanha-Kommola (Kommolovo), Korkanmäki (Gorki), Käppälä eli Pieni-Kokkola eli Vaija (Vaija), Mosinanmylly, Mäyrylä eli Kuivila (Romanovka), Porttila (Ivanovka), Pöyhölä eli Suuri-Pöyhölä (Pegelevo), Tonnila (Doni), Uusi-Mosina eli Pukra (Bugry), Vaijala (Vaijalovo) ja Verevä (Bolšoje Verevo). Muita asutuksia ovat Torfopreprijatije ja Volodarski Vodoprovod sekä Uuden-Mosinan, Vanhan-Mosinan ja Verevän rautatieasemat. Puutarhapalsta-alueita on 17Generalnyi plan, s. 30..

Historia
Ennen toista maailmansotaa seudulla asui inkerinsuomalaisia, venäläisiä sekä ortodoksisia inkerikkoja. Luterilaiset kuuluivat Hatsinan, Venjoen ja Skuoritsan seurakuntiin.

Liikenne, talous ja palvelut
Kunnan läpi kulkevat Pietarin ja Pihkovan välinen valtatie M20, Kraasselan, Hatsinan ja Pauluskoin välinen maantie N96 sekä Pietarin ja Pihkovan välinen rautatie. Kylistä on linja-autoyhteydet Pietariin ja Hatsinaan. Rautatieasemilla pysähtyvät Pietarista Hatsinaan ja aina Lugaan saakka kulkevat paikallisjunat.Generalnyi plan, s. 91–101.

Paikallisia elinkeinoja ovat maatalous, teollisuus, palvelut ja liikenneGeneralnyi plan, s. 55.. Kunnassa toimii kaksi asfalttitehdasta, liikenneyritys, kartonkitehdas, suomalaisen Elteten rakennusmateriaalitehdas ja öljyvarastoGeneralnyi plan, s. 43.. Verevän maatalousyritys, Lesnojen karjatila, kaksi yksityistä maatilaa ja asukkaiden palstaviljelmät tuottavat etupäässä maitoa, lihaa, perunaa ja vihanneksiaGeneralnyi plan, s. 47–48.. 70 prosenttia työvoimasta työskentelee Pietarissa tai muualla Leningradin alueellaGeneralnyi plan, s. 54..

Keskuskylän palveluihin kuuluvat lastentarha, keskikoulu, musiikkikoulu, kulttuuri- ja vapaa-ajankeskus, kirjasto ja poliklinikkaGeneralnyi plan, s. 68–71..

Matkailu ja nähtävyydet
Kunnassa on paljon huvila-asutusta. Kesäaikaan asukasmäärä kasvaa viisinkertaiseksi.Generalnyi plan, s. 53. Historialliset kohteet liittyvät etupäässä toiseen maailmansotaanGeneralnyi plan, s. 36–38..

Lähteet


Viitteet

 Aiheesta muualla
 Verevän kunnan sivusto  
 Verevän historialle omistettu sivusto 

Luokka:Hatsinan piirin kunnat
Luokka:Leningradin alueen kylät ja taajamat
Luokka:Venjoen kylät